cyanic-selkie/wikianc huggingface dataset:
Horst Wessel
Surm ja märtristaatus
Jaanuaris 1930. aastal läks Horst Wessel maksmata üüri pärast tülli naisest majaomanikuga, kelle juures ta korterit üüris. Omanik pöördus oma surnud abikaasa kommunistidest sõprade poole, kes nõustusid Wesseli läbi peksma ja korterist välja tõstma. 14. jaanuaril avas Wessel teadmatusest korteriukse kahele mehele, kellest üks teda tulistas, tabades Wesselit vasakult poolt suukoopasse. Raskelt haavatud Wessel viidi haiglasse, kus ta algul paranes, kuid 23. veebruaril suri haiglast saadud veremürgitusse. Tulistaja, hiljuti vanglast vabanenud Albrecht Höhler tabati ning kohus mõistis talle kuus aastat vangistust. Kolm aastat hiljem, pärast natsistide tulekut võimule 1933. aastal, viis tolleaegne Gestapo Höhleri fiktiivsel ettekäändel vanglast välja ning mees hukati ebaseaduslikult.
Hitler kõneles Wesseli haual ligi kolm aastat pärast tema surma, 22. jaanuaril 1933, mälestusmärgi pühitsemisel. Hitler nimetas Wesselit "veretunnistajaks", kelle laulust oli saanud "lahinguhümn miljonite jaoks" ja kelle eluohver oli "kivist ja pronksist kestvam monument". Wesseli surm ja "Horst Wesseli laulu" levik oli natsistide märtrikultuse, mis oli alguse saanud 1923. aasta õllekeldriputšis tapetud 19 natsionaalsotsialistist, oluliseks arenguks. Natsistid kasutasid Wesseli nime sageli, et toetada natsionaalsotsialistliku ideoloogia põhialuseid natsistliku Saksamaa ülejäänud eksisteerimise ajal.
Pärast Teist maailmasõda Wesseli mälestusmärk purustati ja tema säilmed hävitati. Selline tegevus sai Ida-Saksamaale maetud natsistide haudade suhtes tavaliseks. Hauaplatsi tähistas pikka aega vaid osa Horst Wesseli isa Ludwigi hauakivist, millelt oli eemaldatud perekonnanimi Wessel. 2011. aastal ründas rühm natsismivastaseid aktiviste Wesseli hauakohta. 2013. aasta augustis eemaldati hauakivi ja tasandati ka Wesseli isa haud.
Wembley Arena
pisi|Hoone välisvaade pisi|Empire Pool ujumise 1938. aasta Euroopa meistrivõistluste avapäeval Wembley Arena (algse nimega Empire Pool, tänapäeval sponsorireeglite tõttu SSE Arena, Wembley) on siseareen Londonis Wembley linnaosas Arena Square'il.
Hoone ehitati 1934. aasta Briti impeeriumi mängude tarbeks ujulaks, sellest ka hoone algne nimi. Ujulat kasutati aga viimati 1948. aasta olümpiamängudel. Hoonet kasutatakse kontsertide, meelelahutuse ja spordiürituste paigana. Hoone renoveeriti 2006. aastal koos Wembley staadioniga Wembley Parki uuendamise käigus. 12 500 pealtvaatajakohaga on see Londoni suuruselt teine siseareen The O2 Arena järel. 2014. aastast kannab hoone ametlikult nime SSE Arena, kuna SSE plc ostis hoonele nimeõigused 10 aastaks.
1948. aasta olümpiamängudel peeti seal ujumise, veepalli, vettehüpete ja poksivõistlused. 2012. aasta olümpiamängudel peeti hoones sulgpalli ja iluvõimlemisvõistlused. Aastail 1934–1990 peeti hallis profitennise turniiri Wembley Championships, mis oli 1967. aastani üks proffide suure slämmi turniir. Hoones oli ka Briti esimene sisevelodroom. Seal on peetud ka jäähoki- ja korvpallikohtumisi ning korraldatud ratsutamisetendusi.
Hoones on muu hulgas kontserte andnud The Beatles, T. Rex, David Bowie, Cliff Richard & The Shadows, The Monkees, The Hollies, Dusty Springfield, The Rolling Stones, Pink Floyd, The Grateful Dead, Status Quo, The Who, ABBA, Pearl Jam, Bob Dylan jpt.
Ripley maakond
pisi|Asend Indiana osariigis Ripley maakond (Ripley County) on maakond USA-s Indiana osariigis. Geograafilised koordinaadid on 39°10' N, 85°26' W.
Araona keel
Araona keel on Boliivias räägitav keel, mis kuulub takana keelkonda.
Ripley maakond
Maakonna halduskeskus ja suurim linn on Versailles.
Araona keel
2006. aastal rääkis araona keelt umbes 110 inimest Manupari jõe valgalal.
Ripley maakond
Maakonna pindala on 1160 km², millest 4 km² moodustab veepindala.
Araona keel
Keeles on 4 vokaalfoneemi ja 19 konsonantfoneemi.
Ripley maakond
Elanike arv oli 2010. aasta rahvaloenduse järgi 28 818. Aastal 2000 oli elanikke 26 523.
Ajalugu
Ripley maakond moodustati 27. detsembril 1816 Dearbori ja Jeffersoni maakonna osadest. Maakond on saanud nime 1812. aasta sõja ohvitseri Eleazer Wheelock Ripley järgi.
Kliima
Maakonna halduskeskuses Versailles's on madalaim keskmine temperatuur jaanuaris −8 °C (18 °F) ja kõrgeim juulis 29 °C (84 °F). Kõrgeim registreeritud temperatuur, milleks oli 38 °C, mõõdeti 1999. aasta juulis. Madalaim temperatuur mõõdeti 1994. aasta detsembris, kui oli –33 °C. Keskmine ühe sademete hulk on jaanuaris 79 mm ja juulis 99 mm. Kõige sademerohkem kuu on mai, kui sajab 133 mm.
Kersti Pärna
Kersti Pärna (aastani 1992 Kersti Tamm, sündinud 15. veebruaril 1960 Räpinas Põlvamaal) on Eesti teadlane epidemioloogia ja rahvatervishoiu alal.
Salisbury saar (Kanada)
thumb|Salisbury saar on ringi sees kõige parempoolne. Salisbury saar on Kanadale kuuluv saar Hudsoni väinas Hudsoni lahe suudmes. Pindala on 804 ruutkilomeetrit. Saar on mägine, kõrgus kuni 503 m.
Kersti Pärna
Elulugu
Kersti Pärna on teenistujate tütar.
Ulguränd
Ulguränd on Eesti metal 'i ansambel, mis loodi 2011. aasta algul Tartus. Bänd segab omavahel vana kooli heavy metal 'it ja black metal 'it, nimetades oma stiili ragnarokenrolliks. Ansambli lood keskenduvad Eesti ja naabermaade varasema ajaloo, eriti viikingiaja sündmustele ja folkloorile.
Kersti Pärna
Elulugu
Ta lõpetas 1978 Friedrich Reinhold Kreutzwaldi nimelise Võru 1. Keskkooli ja jätkas õpinguid Tartu Riikliku Ülikooli arstiteaduskonnas, kus lõpetas 1984. aastal spordimeditsiini eriala (MD). Aastal 1997 omandas ta Soomes Kuopio Ülikoolis rahvatervishoiu magistrikraadi (MPH) väitekirjaga "Smoking and associated factors among adolescents in Tallinn, Estonia". Doktorikraadi (PhD) kaitses ta aastal 2005 Helsingi Ülikoolis, väitekirjaga "Socioeconomic differences in smoking in Estonia: national and international comparisons".
Ulguränd
2016. aastal osales Ulguränd ansambel Loitsu tribuutalbumil "Trench Art - A Tribute To Loits (Flak'n'Roll Records), esitades cover 'i loost "Roim Repelis" . 2019. aasta juulis avaldas bänd omanimelise EP, mis sisaldas viit lugu . 2020. aasta juunis ilmus koostöös Eesti Rahva Muuseumiga video lühiloole "Rännak" . 2020. aasta detsembris andis plaadifirma Warhorn Records välja Tartu metal-ansamblite ühisalbumi "Tarbathian Fortress", mis sisaldab Ulgurännu lugu "Lõõm" . Ulguränd on olnud aktiivne kontsertide andja; lisaks Eestile on esinetud ka Lätis ja Leedus.
Kersti Pärna
Elulugu
Lisaks on ta end täiendanud 1993., 1994. ja 1995. aastal Põhjamaade Rahvatervishoiu Kõrgkoolis (Nordic School of Public Health) Göteborgis, 1994 Uppsala Ülikoolis, 1995 Helsingi Ülikoolis, osales 1994 ja 1998 Prahas Londoni Ülikooli epidemioloogia kursustel ning 2002–04 Helsingi ja Tampere ülikoolis rahvatervishoiu doktoriõppe kursustel.
Kesti Pärna töötas 1984–85 TÜ spordimeditsiini internina, 1984–92 Eesti korvpalli koondnaiskonna ja TÜ naiskonna arstina. TÜ tervishoiu instituudis töötas ta 1992–98 assistendina, 1998–2006 vanemassistendina, 2006–08 tervise edendamise lektori ja 2006-2010 epidemioloogia teadurina Seejärel jätkas ta töötamist tervise edendamise dotsendi (al 2008) ja epidemioloogia vanemteadurina (al 2010). Alates 2016. aastast kannab tema töökohaks olev instituut TÜ peremeditsiini ja rahvatervishoiu instituudi nime.
Dotsendina on ta üliõpilastele õpetanud peamiselt epidemioloogiat ja tervise edendamist.
Teadustöö
Uurimisvaldkond: rahvatervishoid ja epidemioloogia: sotsiaal­-majanduslikud erinevused suitsetamises ja alkoholi tarvitamises, riskikäitumisega seotud suremus. Üle 30 teadustrükise, õppevahendeid.
Teoseid
= Kirjandus =
Liit-videosignaal
Liit-videosignaal on analoogvideosignaali formaat, mis edastab tavalahutusega videot (tavaliselt eraldusvõimega 480i või 576i) ühe kanalina. Erinevalt kvaliteetsemast S-Videost (kaks kanalit) ja veelgi kvaliteetsemast komponentvideost (kolm või enam kanalit) on video andmed kodeeritud ühele kanalile. Kõigi nende videovormingute puhul kantakse heli eraldi ühenduse kaudu. Video kodeerimisel on kolm domineerivat standardit: NTSC, PAL ja SECAM.
Signaali komponendid
Videosignaal on jagatud kaheks osaks: heledus (valguse intensiivsus/kogus) ja värvus (valguse värv/kvaliteet). Maksimaalne heledus viitab puhtale valgele (küllastunud heledus), samas kui madalaim heledus viitab mustale (heledus puudub). Iga elemendi ehk piksli mõõtmise asukohateave on ühendatud koguse/kvaliteedi mõõtmisega ja teave sünkroonitakse, et saaks luua pildi.
Pildi genereerimiseks mõeldud komposiitvideosignaali muutujad koosnevad erinevatest komponentidest: värv, video, tühjendamine ja sünkroonimine. Videosignaali heledusosa (mida nimetatakse "luma" või "Y" komponendiks) sisaldab heleduse teavet, samas kui värviosa ("chroma" või "C" komponent) sisaldab värvi, tooni ja küllastuse teavet. Mustvalgetel monitoridel projitseeritakse ainult luma teavet.
Värv: Krominantsusaspekt (C) on põhivärvispektri punase, rohelise ja sinise (RGB) komponentide kombinatsioon. Kõik vikerkaarevärvid koosnevad RGB-komponentide kombinatsioonist (valge sisaldab kõiki kolme RGB-värvi kombinatsiooni) ja neid õigesti segades (liites või lahutades) võime moodustada mis tahes värvi. C-tegur määratakse video/heledustegurist (Y) eraldi kas analoog- või digitaalvormingus. Digitaalses vormingus on igale RGB-komponendile määratud arvväärtus vahemikus 0 (ei segune või 0%) kuni 255 (täielik segunemine/küllastus või 100%), mis võimaldab mis tahes värvi digitaalse täpsusega visualiseerida.
Video: heleduse (Y) tegur kirjeldab üksikute pikslite heleduse mõõtmist puhtalt ühevärvilisel viisil. Üksiku piksli sisend või väljund vastab otseselt valgussignaali amplituudi mõõtmisele, mida mõõdetakse kaamera individuaalsel andurüksusel.
Sünkrooniseerimine: sünkroneerimissignaal on sisestatud videosignaali, et sünkroniseerida ekraani värvi ajastus ja joondus. Sünkroniseerimissignaal koosneb nii horisontaalsest kui ka vertikaalsest osast.
Tühistamine (ingl. blanking): videoread kuvatakse horisontaalselt, alustades videoekraani vasakust ülanurgast ja liikudes vasakult paremale, jätkates ülalt alla. Kui rida on kuvatud, peab elektronkiire ümber paigutama järgmisele reale. Tühistamisintervall on viivitus, mille puhul lülitub elektronkiir välja ja liigub ühe rea lõpust järgmise rea alguseni või kaadri lõpust järgmise kaadri alguseni. Horisontaalse tühjendusintervalli komponendid on sünkroniseerimise impulss ning eesmine ja tagumine veranda (ingl. front porch, back porch).
Videopilt luuakse pildiekraanil horisontaalselt ja vertikaalselt paigutatud üksikute pikslite järjestikuse värskendamise teel. Alates pildi esimesest reast (ekraani vasakus ülanurgas) valgustab elektronkiir iga pikslit vasakult paremale ja seejärel ülalt alla. Iga värvirea vahel on tühjendusjoon, mille korral rida tühjendatakse (või keelatakse), kui see asetatakse ümber ühe rea parema otsa vahelt järgmise rea algusesse, sarnaselt kirjutusmasinaga ühe rea lõpust ümber paigutamisega, järgmise rea algusesse, enne kirjutamist.
Pistikud ja kaabel
Kodurakendustes ühendatakse komposiitvideosignaal tavaliselt RCA-pistiku abil, mis on tavaliselt kollane. Sageli on sellega kaasas punased ja valged pistikud vastavalt parempoolse ja vasaku helikanali jaoks. BNC-pistikuid ja kvaliteetsemat koaksiaalkaablit kasutatakse sageli professionaalsetes telestuudiotes ja tootmisjärgsetes rakendustes. BNC-pistikuid kasutati ka varajastes koduvideomakkides komposiitvideoühenduste jaoks, sageli kaasnes heli jaoks kas RCA-pistik või 5-kontaktiline DIN-pistik. Videokaablid on 75-oomise impedantsiga ja väikese mahtuvusega. Tüüpilised väärtused ulatuvad 52 pF/m - 69 pF/m.
Värvikodeerimise standardid
On olemas kolm värvikodeeringu standardit, mis määravad, kuidas värviteavet moduleeritakse ja kombineeritakse heledusega:
PAL ja NTSC kasutavad komponentide värvierinevussignaale kandva signaali genereerimiseks kvadratuurset amplituudmodulatsiooni. Kaks värvierinevuse signaali, R'-Y' ja B'-Y', on moduleeritud eraldi kõrgsageduslikele siinuslaine kandjatele, millel on sama sagedus, kuid 90° faasierinevus. Seejärel liidetakse kaks moduleeritud signaali enne edastamist kokku. Aktiivsete joonte värvide alamkandja sarikest kasutavad dekoodrid algsete värvierinevuste demoduleerimiseks ja eraldamiseks ning kombineerituna heledusega Y saab seda kasutada RGB värvipildi genereerimiseks. SECAM seevastu kasutab kahe erineva alamkandja sagedusmodulatsiooni vahelduvatel liinidel.
Kyösti Urponen
Kyösti Urponen (sündinud 1943) on soome sotsiaalpoliitika teadlane.
1970. aastal sai ta Turu Ülikoolis riigiteaduste kandidaadi kraadi sotsiaalpoliitika alal, 1974. aastal kaitses samas litsentsiaadiuurimuse, 1979. aastal kaitses Turu Ülikoolis riigiteaduste doktori kraadi väitekirjaga "Sotsiaalpoliitika rakendusliku ühiskonnateadusena: teoreetilis-ajalooline analüüs sotsiaalpoliitika teaduse problemaatikast".
Aastatel 1970–1980 töötas ta Turu Ülikooli sotsiaalpoliitika osakonna assistendina, 1980–2005 samas dotsendina.
Aastatel 1981–1983 oli ta Joensuu Ülikooli sotsiaalpoliitika professor, 1984. aastast Lapi kõrgkooli, hiljem Lapi Ülikooli sotsiaalpoliitika professor. Aastatel 1997–2001 oli ta Lapi Ülikooli prorektor. 2008. aastast Lapi Ülikooli emeriitprofessor.
1994. aastast oli ta Tallinna Pedagoogikaülikooli külalisprofessor, õpetades sotsiaalpoliitika kursusi ja juhendades magistrante.
1997. aastast on ta Tallinna Ülikooli audoktor, 2016. aastast Klaipėda Ülikooli audoktor.
Kõpu kalmistu (Tõstamaa)
Kõpu kalmistu on kalmistu Tõstamaa kihelkonnas Pärnumaal, tänapäevase haldusjaotuse järgi Kõpu külas Pärnu linnas Pärnu maakonnas.
Kõpu kalmistu rajati arvatavasti pärast 1847. aastat, kui Tõstamaale asutati õigeusu kogudus ja Kõpusse rajati selle koguduse kirik. 1848. aastal jagati kogudus kaheks: Seli-Tõstamaa ja Pootsi-Kõpu koguduseks.
Kõpu kalmistu on alates 2008. aastast riiklik ajaloomälestis.
Kalmistu paikneb õigeusu kirikust linnulennult umbes 1,25 km kaugusel põhjaloode suunas. Kalmistu on praegu kasutusel ning on üldiselt hooldatud, selle pindala on 1,2 ha.
Harald Kõrvne
Harald Kõrvne (7. veebruar 1900 Haapsalu – 14. märts 1942 NorilLag) oli Eesti sõjaväelane (major).
Mantas Kvedaravičius
Mantas Kvedaravičius (28. august 1976 Biržai – 2. aprill 2022 Mariupol) oli Leedu režissöör.
Mantas Kvedaravičius hukkus Vene agressiooni ajal Mariupoli piiramise kajastamisel Ukrainas.
Ganeša
Ganeša (sanskriti keeles gaṇeśa), ka Ganapati (sanskriti keeles gaṇapati) on hinduismis elevandi peaga õnnetoov ja takistusi ületada aitav jumal, Šiva ja Pārvatī poeg.
Ganeša on hinduismi üks olulisemaid ja austusväärsemaid jumalusi. Hinduistlik rituaal algab tihti Ganeša austamisega ja tema kujutis asetseb sageli templite ja elumajade fassaadil. Taon tarkuse, edu, jõukuse ja õnne jumal, kunsti ja teaduste kaitsja.
Ganešat kujutatakse tavaliselt punasena, suure kõhuga ja neljakäelisena, tema üks kihv on murdunud ja ta ratsutab roti seljas.
Legendi järgi käskis Šiva, kes ei teadnud, et tegemist on tema pojaga, Ganeša pea maha raiuda. Saanud aga eksitusest teada, lubas Šiva anda talle esimese vastutuleva olendi pea, kelleks juhtus olema elevant.
Maksim Tank
Maxim Tank (valgevene keeles Максiм Танк, pärisnimi Jaŭhien (Jevgeni) Skurko, kasutanud ka pseudonüüme Aŭhień Bura ja A. Hranit; 17. september 1912 Pilkaŭščyna – 7. august 1995 Minsk) oli Nõukogude valgevene luuletaja, ajakirjanik ja tõlkija.
Ta oli 1965–1971 Valgevene NSV Ülemnõukogu liige.
Eesti keeles on temalt ilmunud luulekogud "Enne õuna söömist" (1981, tõlkinud Andres Jaaksoo) ja "Suvine vihm" (1974, tõlkinud Helvi Jürisson).
Maksim Tank oli valitud Minski (1987) ja Radaškovičy (1992) aukodanikuks. Ta on olnud Tsaari-Venemaa, Poola, Nõukogude Liidu ja Valgevene kodakondsuses.
Arhitektuuriansambel
Arhitektuuriansambel (ka: ansambel) on kunstilise või ajaloolise väärtusega ehitiste rühm, mis arhitektooniliselt moodustab tervikliku hoonestu.
Mõisaarhitektuuris räägitakse mõisaansamblitest.
Volvo Concept Estate
Volvo Concept Estate on Volvo kolmeukseline universaalauto ehk kombi, mida esitleti 2014. aasta Genfi autonäitusel. See ideeauto loodi näitamaks, et milline hakkab välja nägema uute Volvode välisdisain ning ka kuidas Volvo tulevaste mudelite salong välja näeb ja toimib.
Concept Estate tutvustas ka Volvo uut infolustisüsteemi.
Aule
Aule on naisenimi ja mehenimi.
2019. aasta seisuga oli see Eestis esinemissageduselt 1201. naisenimi. 1. jaanuari 2019 seisuga oli Eestis eesnimi Aule 43 naisel.
2019. aasta seisuga oli see Eestis esinemissageduselt 5020. mehenimi. 1. jaanuari 2019 seisuga oli Eestis eesnimi Aule alla viiel mehel.
2019. aasta 1. jaanuari seisuga on perekonnanimi Aule 52 mehel ja 46 naisel.
Urve (eesnimi)
Urve on eesti naisenimi.
Eestis elas Rahvastikuregistri andmetel 2. detsembri 2015 seisuga 2517 Urve-nimelist inimest.
2018. aasta 1. jaanuari seisuga oli Eestis eesnimi Urve 2431 naisel. Urve oli populaarsuselt 63. naisenimi. Urve oli keskmiselt 65 aasta vanune (mediaanvanus oli 64). Kõige populaarsem oli eesnimi Urve vanuserühmas 75–79, kus neid oli 10 000 elaniku kohta 58,02.
Lätis oli 2021. aasta 30. juuni seisuga eesnimi Urve 2 inimesel.
Enooleetrid
Enooleetrid on küllastumata orgaanilised ühendid, mille molekulis sisaldub alkoksürühm (–OR) kaksiksidemega seotud süsinikuaatomi juures. Seega enooleetrid on α-alkoksüalkeenid üldvalemiga R1R2C=CR3OR4, milles R1, R2 ja R3 võib olla H; Alk või Ar ning R4 on Alk või Ar.
Enooleetrite alamklassi moodustavad vinüülrühma sisaldavad vinüüleetrid valemiga H2C=CHOR.
Enooleetrite lihtsaimad näited on etüülvinüüleeter (CH2=CHOC2H5), divinüüleeter (CH2=CHOCH=CH2) ja 2,3-dihüdrofuraan.
Enooleetrite molekulis olev kaksikside astub kergesti mitmesugustesse liitumisreaktsioonidesse. Suur aktiivsus tuleneb kaksiksidemega seotud hapnikuaatomi vaba elektronpaari osavõtust reaktsiooni käigus resonantsstruktuuri moodustumisest.
India köök
India rahvusköögis on mitmekesine valik piirkondlikke ja traditsioonilisi roogi. Eri mullatüüpide, kliima, kultuuride, etniliste rühmade ja okupatsioonide tõttu erinevad road üksteisest palju. Kasutatakse kohalikke vürtse, ürte, aed- ja puuvilju. Indialaste toitumisharjumusi on mõjutanud ka religioon, eriti hinduistlikud valikud ja traditsioonid, islami võimu all olek, eriti suurmogulite riik, portugallaste saabumine India edelarannikule ning Briti võimu all olek. Viimased kolm peegelduvad roogades nagu pilaff ja biryani, vindaloo, tiffin ja Railway lambakarri.
Varem olid Lõuna-Ameerikast Indiasse jõudnud kartul, tomat, mais, pähkel, india pähkel, ananass, guaav ja tšillipipar, mis muutusid India toidukultuuris tähtsaks. Vastukaaluks kiirendas India ja Euroopa vaheline vürtsidega kauplemine Euroopa suuri maadeavastusi.
India köök on üks maailma mitmekesisemaid kööke, mida iseloomustab kogu Indias kasvatatud vürtside, köögiviljade, teraviljade ja puuviljade kasutamine. Iga geograafilise piirkonna köögis on lai valik roogasid ja toiduvalmistamise tehnikaid, mis kajastavad etniliselt rikkaliku India subkontinendi mitmekesist demograafiat. India religioossed veendumused ja kultuur on mänginud suurt rolli söögikultuuri arengus. Taimetoitlust praktiseeritakse laialdaselt paljudes hindu, budismi ja džainide kogukondades. India ainulaadne segu köökidest arenes tiheda kultuurilise suhtluse kaudu naaberriigi Pärsia, Vana-Kreeka, mongolite ja Lääne-Aasiaga. Uue maailma toidud, nagu tšillipipar, tomat, kartul ja kõrvits, mille araabia ja portugali kauplejad võtsid kasutusele XVI sajandil, ning koloniaalajal kasutusele võetud Euroopa küpsetusstiilid täiendasid India kööki.
Vürtsid
India köögis on kõige olulisemad ja sagedamini kasutatavad vürtsid tšillipipar, must sinepiseeme (rai), köömned (jeera), kurkum (haldi, manjal), lambalääts (methi), asafoetida (hing, perungayam), ingver (adrak, inji) ja küüslauk (lassan, poondu). Populaarne vürtsisegu garam masala on tavaliselt viie või enama kuivatatud maitseaine pulber, mis koosneb kardemonist, kaneelist ja nelgist. Igas piirkonnas on oma segu garam masalast. Goda masala on populaarne vürtside segu Maharashtras. Tavaliselt kasutatakse mõnda lehte nagu tejpat (kassialeht), koriandrileht, lambalääts ja piparmündileht. Karrilehtede kasutamine on iseloomulik kogu Lõuna-India köögile. Magusates roogades kasutatakse kardemoni, muskaatpähklit, safranit ja roosi kroonlehtede essentsi.
Termini "karri" all mõistetakse Indias tavaliselt pigem kastet kui vürtse. India hindude, budistide ja džainide kogukondade pikaajaline taimetoitlus on avaldanud India köögile tugevat mõju. Taimetoitlased moodustavad 20–42% India elanikkonnast.
Põhja-India
Toiduvalmistamisel kasutatakse tawa 't (võre) lamedate leibade nagu roti ja paratha küpsetamiseks ning tandoori (suur ja silindrikujuline kivisöeküttega ahi) naani ja kulcha küpsetamiseks. Pearoogasid nagu tandoori kana keedetakse ka silindrikujulise saviga ahjus "tandoor". Levinud on ka muud leivad, näiteks puri ja bhatoora, mida praetakse õlis. Kitse- ja lambaliha on paljude Põhja-India retseptide eelistatud koostisosad. Samosa on populaarne Põhja-India suupiste, mis on nüüdseks levinud laialdaselt ka terves Indias, Kesk-Aasias, Põhja-Ameerikas, Aafrikas ja Lähis-Idas.
Põhja-India hulka kuuluva Kashmiri piirkonna põhitoit on riis ja on seda olnud iidsetest aegadest alates. Liha koos riisiga on Kashmiri populaarseim toiduaine. Liha koos riisi, mõne köögivilja ja salatiga valmistatakse erilistel puhkudel nagu Eid. Kašmiirid tarbivad liha suurtes kogustes igapäevaselt.
Enamiku Põhja-India põhitoiduks on erinevad läätsed, köögiviljad ja roti (nisul põhinev leib). Kasutatavad sordid ja valmistusviis võivad kohati erineda. Mõned tüüpilised Põhja-India toidud, nagu erinevad kebabid ja enamik liharoogasid, on pärit moslemite invasioonist Indiasse. Pakistani köök ja Põhja-India köök on väga sarnased, peegeldades nende ühist ajalugu ja kultuuripärandit.
Ida-India
Ida-India köök on kuulus oma magustoitude poolest. Peale maiustuste pakub Ida-India köök posta (mooniseemnetest) hõrgutisi. Traditsiooniline toit ei ole väga vürtsikas. Karrides kasutatakse üldjuhul sinepiseemneid, köömneid, musti köömneid, rohelisi tšillisid ja köömnepastat. Traditsiooniline hommikusöök sisaldab pantabhat (riis), doi-chireyt ja puuviljadega doodh-muree. Kala tarbitakse rohkelt.
Riis on Ida-India põhitera, nagu ka Lõuna-Indias. Tavaline söögikord koosneb paljudest köögiviljadest valmistatud lisanditest. Populaarsed köögiviljatoidud on Dalma, Santula ja Sukto. Populaarsed on praetud ja püreestatud köögiviljad.
Lõuna-India
Lõuna-India köögi peamine toiduaine on riis, sambari (seda nimetatakse ka saaruks, tamarindist ja toovar dalist valmistatud puljongil põhinev köögiviljahautis) ja rasami (mida nimetatakse ka rasaks). Hyderabadi biryani, mis on populaarne biryani tüüp, peegeldab Lõuna-India köögi mitmekesisust.
Tamili köögis liigitatakse toit tavaliselt kuude kategooriasse: magus (piim, või, magus koor, nisu, ghee (selitatud või), riis, mesi); hapu (laimid ja sidrunid, tsitrusviljad, jogurt, mango, tamarind); soolane (sool või hapukurk); mõru (mõru kõrvits, mitut liiki rohelised, kurkum, lambalääts); terav (tšillipipar, ingver, must pipar, nelk, sinep) ja kokkutõmbav (oad, läätsed, kurkum, köögiviljad nagu lillkapsas ja kapsas, koriander). Traditsiooniline tamili köök soovitab lisada kõik need kuus maitset igasse põhitoidukorda, et tagada täisväärtuslik toitumine, tasakaalustada söögiisu ja seedimist. Tüüpiline söögikord, mida serveeritakse banaanilehel, sisaldab aurutatud riisi koos mitmesuguste köögiviljaroogadega, nagu sambar, kuiv karri, rasam ja kootu. Söögikord lõpetatakse väikese banaani, beetlipuu ja pähklitega.
Lääne-India
Lääne-Indias on kolm suurt toidugruppi: Gudžarati, Maharaštri ja Goa. Maharaštria kööki on kahte peamist tüüpi, mis tuleneb geograafilisest paigutusest. Goaga geograafiliselt sarnased rannikupiirkonnad tarbivad rohkem riisi, kookospähklit ja kala. Lääne-Ghatsi ja Dekkaani piirkondades kasutatakse kookospähkli asemel maapähklit, jowar (sorgo) ja bajra (hirss). Saraswati köök moodustab olulise osa ranniku Konkani India köögist.
Gudžarati köök põhineb valdavalt taimetoitlusel. Paljudes gudžarati roogades on suhkru või fariinsuhkru kasutamise tõttu tunda magusust. Tüüpiline gudžarati jahu koosneb Rotlist (nisujahust valmistatud leib), daalist või kadhist, riisist ja sabzist/šaakist (roog, mis koosneb öögiviljade ja vürtside kombinatsioonidest, mis võivad olla segatud praetud, vürtsikad või magusad). Põhitoodete hulka kuuluvad omatehtud marineeritud kurgid, Khichdi (riis ja lääts või riis ja mungoa oad) ja chhaas (pett). Pearoad põhinevad aurutatud köögiviljadel ja daalidel, mis lisatakse vaghaarile, mis on kuumas õlis steriliseeritud vürtside segu, mis varieerub sõltuvalt peamisest koostisosast. Soola, suhkrut, sidrunit, laimi ja tomatit kasutatakse sageli vedelikupuuduse vältimiseks, kuna antud piirkonna temperatuur varjus ulatub 50 C (120 F) kraadini.
Goa kööki mõjutavad selle hindu päritolu, Portugali kolonialism ja kaasaegsed tehnikad. Goa põhitoiduks on riis ja kala ning köök põhineb peamiselt mereandidel. Kingfish (Vison või Visvan) on kõige tavalisem delikatess; teiste hulgas on pomfret, hai, tuunikala ja makrell. Populaarsete koorikloomade hulka kuuluvad krabid, krevetid, tiigerkrevetid, homaarid, kalmaarid ja rannakarbid. Goa hindu köök on vähem vürtsikas, seal kasutatakse vähe või üldse mitte sibulat või küüslauku ning see sisaldab köögivilju, läätsesid, kõrvitsat, bambusevõrseid ja juuri. Goani kristlik köök sisaldab veiseliharoogasid ja tuntud Vindaloo, mille esmakordselt tutvustasid portugallased kui "vinha d'alhos".
Joogid
Kõige populaarsem jook Indias on tee, mida valmistatakse tavaliselt masala chai kujul. Selleks keedetakse teelehti vee, vürtside, näiteks kardemoni, nelgi, kaneeli ja ingveri ning suures koguses piima segus, et saada paks, magus ja piimjas tekstuur. Teist populaarset jooki, kohv, serveeritakse suures osas Lõuna-Indias. Ühte parimatest Coffea arabica sortidest kasvatatakse Karysataka Mysore ümbruses ja seda turustatakse kaubanime "Mysore Nuggets" all. India filterkohv ehk kaapi on eriti populaarne Lõuna-Indias. Muude jookide hulka kuuluvad nimbu pani (limonaad), lassi (valmistatud jogurti segamisel vee, soola, pipra, jää ja vürtsidega kuni vahutamiseni), chaach, badam doodh (piim pähklite ja kardemoniga), sharbat (puuviljadest valmistatud lill või kroonlehed)) ja kookosvesi.
Põhja-India Kašmiri piirkonna populaarsem jook on roosaka värvusega soolatud tee, mida nimetatakse "keskpäevaks". Seda valmistatakse musta tee, piima, soola ja sooda vesinikkarbonaadiga. Tee erivärv on selle ainulaadse valmistamismeetodi ja sooda lisamise tulemus. Kashmiri hindud nimetavad seda teed "Sheer Chai". Kashmiri moslemid nimetavad seda kui "Noon Chai" või "Namkeen Chai", mõlemad tähendavad soolast teed.
Magustoidud
Mithais ehk magus maius on India köögi lahutamatu osa. Magustoite nauditakse nii rikkaliku söögikorra ajal kui ka India festivalidel. Mõned neist, nagu laddu, pärinevad iidsest Indiast, kuid paljud magustoidud on riiki sisse toodud Pärsiast pärit mugulite valitsejate kaudu. Paljud India magustoidud on õlis praetud toidud, mis on valmistatud suhkrust, piimast või kondenspiimast. Koostisosad ja eelistatud magustoiduliigid on piirkonniti erinevad, näiteks India idaosas põhineb enamik piimatoodetel. Need on maitsestatud mandlite ja pistaatsiapähklitega ning vürtsitatud kardemoni, muskaatpähkli, nelgi ja musta pipraga. Kaunistusteks kasutatakse pähkleid ja söödavaid hõbe- või kuldlehti.
Allpool on mõned näited aegade kõige populaarsematest maiuspaladest:
Etikett söögilauas
Traditsiooniliselt süüakse toite istudes kas põrandal, väga madalal toolil või patjadel. Enamasti süüakse ilma söögiriistadeta, kasutades selleks parema käe sõrmi (mitte vasaku, sest seda kätt kasutatakse pärast soolestiku puhastamist). India kultuur dikteerib, et kätega söömine on meeldiv kogemus, mis aktiveerib söögiriistade asemel nn kuuenda meele. Traditsiooniliselt kasutatakse sõrmi toidu temperatuuri mõõtmiseks ja maitsete kombineerimiseks, näiteks rebitakse tükk leiba (roti, naan) ning volditakse see väikeseks taskuks, millega saab soovitud koguse toitu kühveldada.
Traditsioonilised serveerimisstiilid erinevad piirkonniti. Universaalne esitlus on thali ehk suur taldrik, kus on valik piirkondlikest roogadest koos raita, leibade nagu naan, puri või roti ja riisiga. Lõuna-Indias kasutatakse puhastatud banaanilehti sageli hügieenilise ja visuaalselt huvitava alternatiivina taldrikutele.
Brian Mariano
Brian Vincent Mariano (sündinud 22. jaanuaril 1985 Willemstadis) on Hollandi Antillide sprinter, kes esindab alates 2011. aastast Hollandit.
2004. aasta juunioride maailmameistrivõistlustel Grossetos Itaalias jõudis Mariano 100 meetri jooksus poolfinaali. 2006. aasta Kesk-Ameerika ja Kariibi mere mängudel Cartagenas Colombias kuulus ta võidukasse Hollandi Antillide teatevõistkonda. 2010. aasta sisemaailmameistrivõistel Dohas jõudis ta 60 meetri jooksus poolfinaali. Sama aasta Kesk-Ameerika ja Kariibi mere mängudel pälvis ta 4×100 m teatejooksus Hollandi Antillide võistkonnaga pronksmedali.
2011. aasta Euroopa sisemeistrivõistlustel Pariisis sai ta 60 meetri jooksus kuuenda koha. 2012. aasta Euroopa meistrivõistlustel tuli ta Hollandi võistkonna koosseisus 4×100 m teatejooksu Euroopa meistriks uue rahvusrekordiga 38,34 sekundit. Londoni olümpiamängudel saavutas ta Hollandi meeskonnaga kuuenda koha.
2013. aasta veebruaris mõisteti Mariano pooleks aastaks vangi uimastitega seotud õigusrikkumise tõttu.
Moby
Richard Melville Hall (esinejanimega Moby; sündinud 11. septembril 1965 New Yorgis) on USA DJ, laulja ja laulusõnade autor.
Ta sündis keemiaprofessori James Frederick Halli ja Elizabeth McBride'i (sündinud Warner) pojana. Keskmise nime Melville sai ta selle järgi, et põlvnes kirjaniku Herman Melville'i vennast. Melville'i peateose "Moby Dick" järgi sai poiss hüüdnime Moby, millest hiljem sai tema esinejanimi.
Ta on teinud 7 laulu Mylène Farmeri plaadile "Bleu Noir", mis avaldati 6. detsembril 2010. Lisaks on ta koos Farmeriga esitanud kaks duetti ("Slipping Away (Crier la vie)" 2006 ja "Looking for My Name" 2008).
2008. aastal osales Hall plaadi "Songs for Tibet" tegemisel. See album tehti Tiibeti ja selle juhi dalai-laama Tenzin Gyatso toetuseks.
Auhinnanominatsioonid
Hall on olnud kuus korda nomineeritud Grammy auhinnale, kuid neist ühtki ta võitnud ei ole.
Eraelu
Richard Hall on kristlane, aga ei kuulu ühtegi kogudusse ega samasta end ühegi konkreetse usuvooluga, sest talle tundub, et kristlike organisatsioonide juhid ei ela Jeesuse õpetuste järgi.
Kui Hall oli 19-aastane, proovis ta LSD-d ja hakkas kannatama paanikahoogude all. Tänapäeval tulevat tal paanikahooge ette siis, kui ta on mures töö pärast, tarbinud liiga kalju kofeiini ja eraelulises suhtes, mis ei kulge hästi.
Hall on karsklane, taimetoitlane ja loomade õiguste eest võitleja.
Kuni 2009. aasta keskpaigani kuulus talle teemaja, mille ta asutas koos oma kunagise pruudi Kelly Tisdale'iga, ja aeg-ajalt töötas ta seal ise kelnerina. Tänapäeval on selle teemaja omanik Tisdale üksinda.
pisi|Moby (2009)
Malle Meelak
Malle Meelak (sünninimi Malle Meremäe; 19. mai 1929 Tartu – 10. märts 1997 Tallinn, maetud Tallinna Metsakalmistule ) oli eesti arhitekt.
Sündis Tartus sõjaväelase perekonnas. Lõpetas 1947. aastal Tartu 2. Keskkooli ja 1953. aastal Tallinna Polütehnilise Instituudi ehitusteaduskonna arhitektuuri eriala.
Malle Meelak töötas lühemat aega projekteerimisinstituudis Sovhozprojekt (hiljem Põllumajandusprojekt). 1958. aastast töötas ta Eesti Projektis arhitektina. Ta projekteeris mitu paneelelamurajooni Tallinnas, Tartus ja Viljandis. Ta oli Annelinna (1971), Väike-Õismäe (1973) ja Lasnamäe (1978) linnaosa planeeringu üks põhiautoreid koos Mart Pordiga ning Viljandi linna generaalplaani (1975) üks autoritest (koos Mart Pordi ja Ülo Stööriga). M. Meelak oli 1960.–1980. aastatel Nõukogude Eesti mõjukamaid linnaplaneerijaid koos Mart Pordiga. Nad on Eesti kivilinnade Mustamäe, Väike-Õismäe, Annelinna ja Lasnamäe planeeringute autorid. Nende uusrajoonide generaalplaanid on tehtud peamiselt vabaplaneeringu idee alusel, siiski on need neli planeeringut oma ülesehituselt täiesti isemoodi. Mustamäe planeeringus on lähtutud toona kehtinud ehitusnormist SNIP (vene k. СНиП – строительные нормы и правила – ehitusnormid ja eeskirjad). Tartu Annelinn on projekteeritud teadlikult varieerides hoonestuse tihedust koos selge transpordiskeemiga, milles oluline koht on just ristuvatel eriloomulistel kergliiklusteedel. Väike-Õismäe planeering põhineb ringlinna ideel, kus paneelelamualad paiknevad sõõrjalt ümber keskel asuva tiigi. Lasnamäe planeerimise põhiideeks oli süvistatud kanal, mis võimaldab viia transpordi n-ö alumisele tasapinnale. Malle Meelak tõesti armastas linna kui arhitekti utoopilis-subjektiivsete ideede mänguareeni. Ta on koostanud alevite ja linnade ning maa-asulate ja puhkepiirkondade generaalplaane. Taškendi taastamine pärast 1966. aasta aprilli maavärinat toimus Malle Meelaku koostööprojekti järgi.
Isiklikku
Tütar Katrin Ehala (s. 1953). Poeg Indrek Meelak (s. 1960, jurist, arhitekt Mikk Meelaku isa).
Jukagiiri kiltmaa
Jukagiiri kiltmaa (vene keeles Юкагирское плоскогорье) on kiltmaa Venemaal Siberi kirdeosas Sahhas ja Magadani oblastis. Ta paikneb Kolõma jõe paremkaldal Korkodoni jõest Omoloni jõeni. Selle ulatus edelast kirdesse on 500 km ja laius kuni 300 km. Liivakivide ja saviste kivimite esinemispiirkonnas on ülekaalus lamedate nõlvadega madalmäed. Süvakivimid (graniit jt) moodustavad kõrgemaid (kuni 1185 m) isoleeritud mäemassiive.
Kõrguseni 400–600 m esineb lehistaiga, kõrgemal mägitundras kasvab kääbus-seedermänd, igikelts on laialt levinud.
Sokusoon
Sokusoon (ka Alansi kraav) on kraav Harjumaal Kose vallas.
Soon on 3,9 km pikk, valgla pindala 16,3 km². Soon suubub vasakult Alansi ojasse.
Virve (eesnimi)
Virve on eesti naisenimi.
Eestis elas rahvastikuregistri andmetel 2. detsembri 2015 seisuga 1896 Virve-nimelist inimest.
1. jaanuari 2018 seisuga oli Eestis eesnimi Virve 1784 naisel. Virve on Eestis populaarsuselt 101. naisenimi. Kõige populaarsem on eesnimi Virve vanuserühmas 85+, kus neid on 10 000 elaniku kohta 70,86 ning Hiiu maakonnas, kus neid on 10 000 elaniku kohta 27,14. Virve on keskmiselt 71 aasta vanune (mediaanvanus on 72).
Volkswagen T-Roc
Volkswagen T-Roc on Volkswageni viieukseline väike linnamaastur. See on Volkswageni vastus Nissan Juke'ile. T-Roc on umbes Volkswagen Polo suurune, olleks väiksem kui Tiguan ning veidi suurem kui T-Cross.
Nikolai Pärna
Nikolai Pärna (perekonnanime rööpkuju: Paerna, 18. detsember (vkj 6. detsember) 1878 Tartu – 28. november 1923 Petrograd) oli Eesti arstiteadlane ja füsioloog.
Elulugu
Lõpetas 1902 Peterburi Ülikooli füüsika-matemaatika-teaduskonna, 1908 Peterburi Sõjameditsiiniakadeemia (oli Nikolai Vvedenski ja Vladimir Behterevi õpilane), meditsiinidoktor (1914), väitekiri "О функциональных изменениях нерва и мышцы при пропускании постоянного тока: из Физиологической лаборатории проф. Н. Е. Введенского при С.-Петербургских Высших женских курсах: диссертация на степень доктора медицины". 1914–1917 arstina I maailmasõjas, 1917–1923 Peterburi Ülikooli õppejõud (aastast 1919 professor).
Teadustöö
Uurimusi närvi- ja lihasefüsioloogia, sisenõristuse ja (ühe esimesena maailmas) biorütmide vallast. Oma närviimpulsside lühiajalise blokeerimise meetodiga ("Pärna primaarne anooddepressioon") oli nn kahe pidurdustüübi teooria loomisel eelkäijaks.
Enn Pärnama
Elulugu
Õppis Tallinna Gustav Adolfi Gümnaasiumis. Põgenes 1944 Rootsi. Lõpetas 1953 Göteborgis keskkooli (eksternina), ''fil. cand. keemias (1959, Lundi Ülikool), oli 1959–1961 Lundi Ülikoolis riigi litsentsiaadistipendiaat, fil. lic.'' mineraloogias ja geoloogias (1961, samas), väitekiri "On the use of vickers microhardness (VH) in the microscopical identification of ore minerals, especially sulphides of Pb, Bi, Sb". Luges maagimineraloogia ja -geoloogia kursusi. Oli 1961–1973 Rootsis Fagersta Bruks AB pulbermetallurgia labori keemik, juhataja assistent ja uurimisosakonna juhataja, 1973–1975 sama firma ettevõtte juhataja Prantsusmaal ning aastast 1977 uurimistööde ja tootmise juht firma ettevõtteis Brasiilias.
Teadustöö
Uurimisvaldkond: pulbermetallurgia. ja Powder Metallurgy Society liige.
Nuh'a
Nuh'a (ka Nuhja, Nohja) oli küla Võrumaal. Küla jääb tänapäeval Puutli küla alale. Küla kaotati 1977, mil see liideti Puutli külaga.
Külast on teateid hiljemalt alates 1922.
Ripley maakond (Missouri)
thumb|Asend Missouri osariigis Ripley maakond (Ripley County) on maakond USA-s Missouri osariigi kaguosas Ozarki platool. Geograafilised koordinaadid on 36°66' N, 90°87' W.
Maakonna halduskeskus ja suurim linn on Doniphan.
Maakonna pindala on 1636 km², millest 6 km² moodustab veepindala.
Elanike arv oli 2010. aasta rahvaloenduse järgi 14 100. Aastal 2000 oli elanike arv 13 509.
Ajalugu
Ripley maakond moodustati 5. jaanuaril 1833. aastal. Maakond on saanud nime brigaadikindral Eleazer Wheelock Ripley järgi.
Kõputše
Kõputše (ukraina keeles Кипуче; kuni 2016. aastani Артемівськ - Artemivsk) on linn Ukrainas Luhanski oblastis, alates 2014. aastast Luhanski Rahvavabariigi mässuliste valduses. Okupatsioonivõimud kasutavad endiselt nimetust Artjomovsk. Linn asub Perevalskist 6 km lääne pool.
Asula rajati 1910. aastal, linnaõigused sai 1961. aastal.
Linna elanike arv oli 2019. aastal 7277.
Donbassi sõja ajal, 2014. aasta kevadel, langes asula valitsusvastaste relvajõudude kontrolli alla.
Anne Helene Gjelstad
pisi|Anne Helene Gjelstad Anne Helene Gjelstad (sündinud 9. mail 1956 Oslos) on norra fotograaf.
STS-82
STS-82 oli Space Shuttle'i programmi 82. ja kosmosesüstik Discovery 22. missioon.
Anne Helene Gjelstad
Ta lõpetas Norra Kunsti- ja Disainiakadeemia 1982. Seejärel oli tal oma moeateljee. 5 aastat oli tal Eestis oma õmblustöökoda, mille toodang läks Norrasse ja teistesse välismaadesse.
STS-82
Missioon startis 11. veebruaril 1997 ja selle eesmärgiks oli Hubble'i kosmoseteleskoobi hooldamine. See oli Hubble'i kosmoseteleskoobi teine hooldusmissioon ning astronaudid vahetasid missiooni ajal välja mitmeid teadusseadmeid. Missiooni ajal püstitati Space Shuttle'i programmi kõrgusrekord kui Discovery tiirles pärast Hubble'i kõrgemale orbiidile viimist 620 km kõrgusel Maast.
Anne Helene Gjelstad
Fotograafina pildistab ta peamiselt portreefotosid, samuti moodi ja dokumentaalfotosid. Ta pildistab ka ruumide sisustust, tooteid ja elustiili.
STS-82
Discovery naasis Maale 21. veebruaril 1997.
Anne Helene Gjelstad
Tal on käsil projekt "Suur süda, tugevad käed", mille käigus fotografeerib Kihnu ja Manija saare naisi.
Tema isikunäitus "SCAPES – Norra lapsed, teismelised ja loodus" oli Tallinna Norra saatkonna kutsel 2010. aastal Eestis ringreisil. Seda oli võimalik näha Tallinnas, Tõstamaal, Haapsalus, Pärnus, Narvas, Elvas ja Kärdlas.
Gjelstadi on tunnustanud Norra Fotograafide Assotsiatsioon oma aastanäitustel 2008 ja 2009.
Nikolai Grišunin
Nikolai Grišunin (lätipäraselt Nikolajs Grišuņins; sündinud 11. augustil 1984) on Läti poksija.
Läti meistrivõistlustel
Ta on vähemalt kaheksakordne Läti meister – poolraskekaalus (kuni 81 kg) aastatel 2008, 2009 ja 2011–2013 ning raskekaalus (kuni 91 kg) aastatel 2014–2016.
Maailmameistrivõistlustel
Ta osales keskkaalus (kuni 75 kg) 13. maailmameistrivõistlustel (Mianyang Shi, 2005) kus kaotas 2. ringis oma kohtumise ja jäi edasisest medaliheitlusest välja, poolraskekaalus (kuni 81 kg) 15. maailmameistrivõistlustel (Milano, 2009), kus kaotas 1. ringis oma kohtumise ja jäi edasisest medaliheitlusest välja, 17. maailmameistrivõistlustel (Almatõ, 2013), kus kaotas 2. ringis oma kohtumise ja jäi edasisest medaliheitlusest välja ning raskekaalus (kuni 91 kg) 18. maailmameistrivõistlustel (Doha, 2015) kus kaotas 2. ringis oma kohtumise ja jäi edasisest medaliheitlusest välja.
Euroopa meistrivõistlustel
Ta sai pronksmedali poolraskekaalus (kuni 81 kg) 37. Euroopa meistrivõistlustel (Liverpool, 2008), kaotades poolfinaalis hilisemale kuldmedalivõitjale ja Euroopa meistrile Oleksandr Ussõkile (Ukraina) ning raskekaalus (kuni 91 kg) 41. Euroopa meistrivõistlustel (Samokov, 2015), kaotades poolfinaalis hilisemale hõbemedalivõitjale Igor Jakubowskile (Poola).
Ta osales II kergekeskkaalus (kuni 69 kg) 35. Euroopa meistrivõistlustel (Pula, 2004), kus kaotas 1. ringis oma kohtumise ja jäi edasisest medaliheitlusest välja. Ta osales poolraskekaalus (kuni 81 kg) 38. Euroopa meistrivõistlustel (Moskva, 2010), kus kaotas veerandfinaalis hilisemale pronksmedalivõitjale Artur Hatšatrjanile (Armeenia) ja jäi edasisest medaliheitlusest välja, 39. Euroopa meistrivõistlustel (Bakuu, 2011), kus kaotas 2. ringis hilisemale hõbemedalivõitjale Nikita Ivanovile (Venemaa) ja jäi edasisest medaliheitlusest välja ning 40. Euroopa meistrivõistlustel (Minsk, 2013), kus kaotas 1. ringis oma kohtumise ja jäi edasisest medaliheitlusest välja.
Elukutselisena
Ta on poksinud alates novembrist 2016 elukutselisena. Ta on pidanud seni (seisuga 15. juuni 2019) kokku 13 kohtumist ning on võitnud neist 11 kohtumist (neist 5 nokaudiga), kaotanud 1 ja viigistanud 1 kohtumise.
Prokuura
Prokuura on volitus, mis annab ettevõtja esindajale (prokuristile) õiguse esindada ettevõtjat kõigi majandustegevusega seotud tehingute tegemisel.
Hostivice
Hostivice (saksa keeles Hostiwitz) on linn Tšehhis Kesk-Tšehhi maakonnas Praha-západi ringkonnas. Hostivice asub Praha kesklinnast ligikaudu 12 km läänes.
Lee Chang-hwan
Lee Chang-hwan (sündinud 16. märtsil 1982) on Lõuna-Korea vibulaskja.
Hostivice
Hostivice paikneb merest 341 meetri kõrgusel.
Lee Chang-hwan
Ta kuulus 2006. aastal Aasia mängud võitnud ja 2008. aastal olümpiavõitjaks tulnud Lõuna-Korea võistkonda.
Hostivice
Linna haldusalasse kuulub Břve küla.
Břve küla on esmamainitud 1184. aastal, Hostivicet 1277. aastal. 1849. aastal ühendati Litovice, Jeneček ja Břve Litovice asulaks. Litovice ühendati 1950. aastal Hostivicega. Linnaõigused sai Hostivice 1978. aastal.
Amundseni laht
thumb|Amundseni lahe asendikaart Amundseni laht on Põhja-Jäämerre kuuluv väin, osa Beauforti merest ja Loodeväilast.
Amundseni laht asub Loodealadel piirkonnas, mille inuktitutikeelne nimi on Inuvialuit. Amundseni laht piirneb lõunas Põhja-Ameerika mandri, idas Victoria saare ja põhjas Banksi saarega.
Lahest lõunas asuvad mandril Parry poolsaar ja kuni 876 m kõrgused Melville'i mäed, kus on Tuktut Nogalti rahvuspark. Parry poolsaarest läänes asub Franklini laht, Parry poolsaare ja Melville'i mägede vahel Darmley laht. Mandri ja Victoria saare vahel kulgeb pikk ja kitsas Dolphin and Unioni väin, mis viib Coronationi lahe nimelisse väina. Victoria saarel asuvad Prints Alberti laht ja sellest lõunas Wollastoni poolsaar ning põhja pool Minto laht ja sellest põhjas Prints Alberti poolsaar. Victoria ja Banksi saare vahel kulgeb pikk ja kitsas Walesi printsi väin, mis viib Viscount Melville'i väina. Banksi saarel asub kuni 732 meetri kõrgune Durham Heights. Amundseni lahe läänepiiri moodustab lõik, mis on tõmmatud Franklini lahe lääneservas oleva Bathursti neem ja Banksi saare lõunatipus oleva Lambtoni neeme vahele.
Amundseni lahe pikkus on umbes 450 km, laius kuni 200 km, sügavus kuni 285 m.
Amundseni lahe kallastel valitseb arktiline kliima. Seetõttu on need peaaegu asustamata. Darnley lahe sopis asub Paulatuk ja Prints Alberti lahe põhjakaldal Holman (400 elanikku).
Ludolf August von Bismarck
Ludolf August von Bismarck (vene Лудольф (Рудольф, Людвиг) Август фон Бисмарк; vkj 12. või 21. märts 1683 Preisi-Holland – vkj 4. oktoober 1750 Poltava) oli Preisi päritolu Venemaa keisririigi sõjaväelane.
1732. aastal võeti Ludolf August von Bismarck kindralmajori auastmes Venemaa teenistusse. Ta käis 1734 diplomaatilisel missioonil Inglismaal, teenis väejuhina Poola pärilussõjas (1733–1735) ja Vene-Türgi sõjas (1735–1739). 1736. aastal määrati ta Liivimaa asekuberneriks ning ülendati järgmisel aastal kindralleitnandiks.
1740. aastal 9. novembri öösel arreteeriti ta koos Venemaa asevalitsejaks saanud Ernst Johann von Bironiga, tema vara konfiskeeriti ja ta oli vangistuses Jaanilinnas, mille järel saadeti Siberisse Tobolskisse ja hiljem Jaroslavli.
1744. aastal andis keisrinna Jelizaveta Petrovna talle amnestia, mille järel naasis ta Peterburi ja temast sai 1747 Lõunaarmee (Ukraina armee) ülemjuhataja.
Perekond
Ludolf August von Bismarcki esimene abikaasa oli Johanna Margareta von Assenburg (1695–1719). Abielust sündinud ainus tütar Albertine Luise von Bismarck oli 1738. aastast Preisi kindralmajori Friedrich Wilhelm von der Albeni abikaasa.
15. mail 1733 abiellus ta Kuramaalt Miitavist pärit Thekla Katharina Trotta von Treydeniga (1705–1780), kes oli Hieronimus August Trotta von Treydeni ja Charlotte Katharina von Schöningi tütar.
Tema abikaasa Thekla Katharina vanem õde Benigna Gottliebe von Trotta, gen. Treyden (1703–1782) oli 1723. aastast hilisema Kuramaa hertsogi Ernst Johann von Bironi abikaasa.
1775. aastal maalis Friedrich Hartmann Barisien (1724–1796) abikaasast portree "Katharina von Bismarck, Nee von Trotta-Treyden, Miitavi Püha Katariina varjupaiga asutaja".
Nursipalu
Nursipalu oli küla Võrumaal. Küla jääb tänapäeval Tsirgupalu küla alale.
Hiina kaneel
Hiina kaneel ehk kassia ehk Hiina kaneelipuu koor (Cinnamoni cassiae cortex) on droog ja maitseaine (vürts), mida saadakse Hiina kaneelipuu kuivatatud sise- ehk aluskoorest.
Reichenau (Kärnten)
Reichenau (sloveeni: Rajnava) on vald Austrias Kärnteni liidumaal Feldkircheni ringkonnas.
thumb|left|Vaade Reichenaule
Hiina kaneel
Hiina ja Tseiloni kaneelipuu koore võrdlus
Hiina kaneelipuu koorest jahvatatud kaneelipulbril on suuremad tärklisegraanulid kui Tseiloni kaneelipuu koorest jahvatatud kaneelil. On ka maitseerinevusi.
Reichenau (Kärnten)
Vald asub Gurki jõe ülemises orus Nocki mägedes (Gurktali Alpide osa). Põhjas viib maantee Feldkirchenist Turracher Höhe kurule ja Turracher Seeni kõrgusel 1763 m merepinnast Predlitz-Turrachi piiril Steiermargi liidumaal ja edasi alla Muri orgu. Veel üks väike mägijärv on Falkertsee (1872 m) läänes. Reichenau on Nockalmstraße maalilise marsruudi idapoolne ots läbi Nocki mägede Kremsini.
Hiina kaneel
Kumariini sisaldus
Hiina kaneelipuu koore biokeemiline koostis sõltub nii taime kasvukohast, ilmastikutingimustest, agrotehnikast, kasutatud taimekaitsevahenditest kui ka Hiina kaneelipuu teisenditest. Hiina kaneelipuu koores on kumariinide sisaldus 1,5–4% – seega suurem kui Tseiloni kaneelipuu koores. Suurtes kogustes võib kumariin põhjustada tervisliku seisundi halvenemist.
Reichenau (Kärnten)
Reichenau valla osad on Ebene Reichenau, Sankt Lorenzen, Sankt Margarethen, Wiedweg ja Winkl.